**Všeobecné podmienky účasti na dennom detskom tábore**
Podľa ustanovení zákona č.281/2001 Z.z. a Občianskeho zákonníka č.40/1964 v znení neskorších zmien a doplnkov.

Zmluvný vzťah
medzi LUWEI s.r.o., Jedľová 1E, 071 01 Michalovce, IČO: 508 522 56, Prevádzka Divočinka, Hollého 60, 071 01 Michalovce ( ďalej len poskytovateľ ) a objednávateľom (právnická alebo fyzická osoba spôsobilá na právne úkony) vzniká vyplnením prihlášky na denný tábor a preukázaním dokladu o zaplatení 100% zálohy ceny objednávateľom.

**Rodičia, ktorí záväzne prihlásili svoje dieťa do denného tábora uhradia poplatok za tábor v hotovosti najneskôr 14 dní pred nástupom do tábora. Vo výnimočných situáciách a po dohovore aj neskôr.**

Nástup detí na tábor
Pri nástupe do tábora si deti prinesú: kópiu preukazu poistenca, prehlásenie zákonného zástupcu o zdravotnom stave dieťaťa, prípadné vyjadrenie detského lekára so súhlasom účasti dieťaťa na tábore. Ak dieťa užíva lieky, je nutné túto skutočnosť uviesť pri nástupe na tábor a lieky odovzdať vedúcemu tábora. Vyhlásenie o bezinfekčnosti prinesie rodič v deň nástupu na tábor.
- Akákoľvek zmena hodiny nástupu alebo návratu detí je oznámená písomne, resp. telefonicky.

Povinnosti a práva objednávateľa
Príchod dieťaťa do tábora /každý deň/ je vždy od 7:00 do 8:00 hod /ak nie je dohodnuté inak/. Vyzdvihnutie detí z tábora je vždy od 16:00 do 16:30 hod. /ak nie je dohodnuté inak/.
Objednávateľ zodpovedá za úplné a pravdivé údaje v prihláške.

Telefonický kontakt - 0908 741 337 / 0915 644 505

Drahé veci, oblečenie, zlaté retiazky, mobilné telefóny, fotoaparáty, elektronické hry, finančnú hotovosť neodporúčame dávať deťom do tábora. Za ich stratu poskytovateľ nezodpovedá. Drahšie veci je nutné uschovať u vedúceho. Objednávateľ je povinný skontrolovať osobné veci dieťaťa, ktoré dieťa nesie so sebou do tábora ráno pred príchodom do tábora.

Keďže v detských táboroch ide o organizovaný pobyt, všetci účastníci sa musia podriadiť spoločnému programu a režimu dňa. V prípade nerešpektovania vedúcich a iného porušenia táborového poriadku musí dieťa bez nároku na vrátenie úhrady pobyt ukončiť.

Povinnosti a práva poskytovateľa

Pri prerušení pobytu vznikne nárok iba na vyúčtovanie nevyčerpanej stravy a to iba v prípade, ak dôvodom odchodu je ochorenie dieťaťa. Druhou možnosťou je využiť nevyčerpané dni v inom turnuse. Pri prerušení pobytu z iných dôvodov, nárok na vyúčtovanie nevzniká.

Poskytovateľ je povinný dodržať všetky podmienky uvedené vo všeobecných podmienkach o účasti na tábore a v informáciách o detskom tábore.

Ak je poskytovateľ nútený v prípade nepredvídaných skutočností alebo neobsadení turnusu zmeniť podmienky alebo zrušiť turnus, navrhne objednávateľovi zmenu termínu. Ak objednávateľ s navrhovanými zmenami nesúhlasí, poskytovateľ mu vráti celú úhradu. Pri zrušení turnusu z dôvodu neobsadenia musí byť objednávateľ informovaný do 10 dní pred nástupom.

Odstúpenie od zmluvy

Objednávateľ môže odstúpiť od zmluvy iba písomnou formou a uhradením storno poplatku. Odstúpenie od zmluvy je platné dňom doručenia písomného oznámenia do Divočinky.

**Storno podmienky**

- v prípade stornovania 10 a viac dní pred nástupom storno poplatok neúčtujeme.
- storno do 10 až 2 dní pred nástupom predstavuje 50% z ceny pobytu.
- v prípade stornovania 2 a menej dní pred nástupom, resp. v prípade nenastúpenia na pobyt predstavuje storno 100% z ceny pobytu.

Záverečné ustanovenia

Objednávateľ týmto udeľuje poskytovateľovi súhlas so spracúvaním jeho osobných údajov, ktoré poskytol pri registrácii na denný tábor organizovaný poskytovateľom a tiež fotografií z denného tábora, ktorého sa jeho dieťa zúčastnilo. Poskytovateľ je oprávnený osobné údaje účastníka a fotografie z táborov spracúvať, a to najmä pri organizovaní ďalších aktivít, na marketingové účely, prezentáciu a propagáciu spoločnosti. Súhlas so spracúvaním osobných údajov objednávateľ udeľuje dobrovoľne na vopred neurčenú dobu a je možné ho kedykoľvek písomne, formou doporučeného listu odvolať.
Tieto podmienky účasti platia od 01.07.2022 a sú neoddeliteľnou súčasťou záväznej prihlášky dieťaťa na tábor. Pripomienky ako aj reklamácie treba podať písomne najneskôr do 15 dní po návrate z tábora. Privítame všetky vaše návrhy a postrehy.
Rodič podpísaním Záväznej prihlášky dieťaťa do tábora organizovaného poskytovateľom potvrdzuje, že sa oboznámil s týmito zmluvnými podmienkami a súhlasí s nimi.